[{"text_idx": "#000002", "text": "Mae'r bargyfreithiwr a chyn-aelod y Pwyllgor Cyfiawnder yn San Steffan, Elfyn Llwyd, wedi cwestiynu a fydd hi'n bosib cynnal achosion mawr trwy gyfrwng y Gymraeg yn y dyfodol."}, {"text_idx": "#000003", "text": "Mae'n rhannu pryder Elwen Evans QC y gallai diffyg barnwyr Cymraeg olygu bod llai o achosion yn cael eu cynnal yn yr iaith."}, {"text_idx": "#000004", "text": "Fe wnaeth hi godi'r pryderon yn ei chyfweliad teledu cyntaf ers cael ei phenodi yn Bennaeth Coleg y Gyfraith ym Mhrifysgol Abertawe."}, {"text_idx": "#000005", "text": "Yn siarad gyda rhaglen Post Cyntaf Radio Cymru, dywedodd Mr Llwyd: \"Dwi'n rhannu ei phryder a'i gofid hi. Bydd rhaid i ni sicrhau bod 'na bobl yn cael eu hyfforddi ar y lefel uchaf, er mwyn cymryd yr achosion pwysig iawn yma."}, {"text_idx": "#000010", "text": "\"Roedd hi'n ddiddorol iawn gwrando ar Elwen yn siarad am yr angen am gyfundrefn gyfreithiol i Gymru. Dwi'n cytuno cant y cant efo hi yn fanna."}, {"text_idx": "#000011", "text": "\"Os 'da chi mewn practis yng Nghymru ym myd cyfraith droseddol, teulu, amgylcheddol, cyfansoddiadol ac yn y blaen, mae'n bwysig iawn eich bod chi'n gwybod am y cyfreithiau Cymreig sy'n cael eu creu, sydd yn wahanol - yn sylweddol yn aml - i'r hyn sy'n digwydd dros y ffin yn Lloegr.\""}, {"text_idx": "#000015", "text": "'Y gofal am ein mam yn ddiffygiol,' medd teulu"}]